52. ΒΑΣΙΛΙΚΟΝ ΔΙΑΤΑΓΜΑ υπ' αριθ. 6 της 30 Δεκ. 1967/4 Ιαν. 1968 (ΦΕΚ Α' 2) Περί προσαυξήσεως των υπό του ΤΣΑΥ παρεχομένων συντάξεων. Έχοντες υπ' όψιν: 1)Τας διατάξεις του άρθρ. 17 του Ν.Δ. 3348/1955 "περί τροποποιήσεως και συμπληρώσεως της περί ΤΣΑΥ Νομοθεσίας", 2)την υπ' αριθ. 40/11.1.1967 πρότασιν του Διοικητικού Συμβουλίου του ΤΣΑΥ , 3)το υπ' αριθ. 60889/Κ.Π.2092/15.12.1967 έγγραφον του Υπουργείου Συντονισμού, 4)την υπ' αριθ. 735/1967 γνωμοδότησιν του Συμβουλίου της Επικρατείς, προτάσει των Ημετέρων επί των Οικονομικών Υπουργού και Κοινωνικής Προνοίας Υφυπουργού, απεφασίσαμεν και διατάσσομεν: Άρθρον μόνον.-Αι υπό του Ταμείου Συντάξεως και Αυτασφαλίσεως Υγειονομικών (ΤΣΑΥ) παρεχόμεναι συντάξεις προσαυξάνονται, πέραν των ήδη χορηγηθεισών προσαυξήσεων δια των υπ' αριθ. 374/1962, 266/1964, 254/1965 και 205/1966 Β.Δ/των, ως εξής: 1.Κατά 15% της βασικής συντάξεως Γήρατος των δραχ. 1.500 δια τους έχοντας μέχρι 25 έτη ασφαλίσεως. 2.Κατά 1% κατ' έτος επί πλέον της εν παρ. 1 της παρούσης προσαυξήσεως δια τους έχοντας 26-30 έτη ασφαλίσεως. 3.Κατά 2% κατ' έτος επί πλέον των εν παρ. 1 και 2 προσαυξήσεων δια τους έχοντας 31-35 έτη ασφαλίσεως, και 4.Κατά 5% κατ' έτος επί πλέον των εν παρ. 1, 2 και 3 προσαυξήσεων δια τους έχοντας 36-40 έτη ασφαλίσεως. Χρονολογία ενάρξεως των ως άνω προσαυξήσεων δια τους έχοντας 36-40 έτη ασφαλίσεως. Χρονολογία ενάρξεως των ως άνω προσαυξήσεων ορίζεται η 1 Ιαν. 1968. Εις τον επί της Κοινωνικής Προνοίας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. Δυνάμει του Ν.Δ. 465/1970 (τόμ. 15Β1 σελ. 18,0039) ηυξήθησαν από 1/1/1970 κατά 10% αι υπό του Ταμείου καταβαλλόμεναι συντάξεις ή μηνιαία βοηθήματα. 